Պատգամաւորը նշեց, որ Հայաստան-Եւրոպական Միութիւն ընկերակցութեան համաձայնագիրը, որուն մէջ տնտեսական հատուածը աւելի մեծ էր, չէ ստորագրուած ոչ թէ Հայաստանի, այլ Եւրոպական Միութեան պատճառով: Արմէն Ռուստամեանի դիտարկումով` Եւրոպական Միութիւնը յառաջացուց «Կամ, կամ»-ի վիճակը, որուն պատճառով ալ Հայաստանը ընտրեց իրեն համար կենսական նշանակութիւն ունեցող «կամ»-ը` տնտեսական յարաբերութիւնները խորացնելով Եւրասիական տնտեսական միութեան անդամ երկիրներուն հետ: